Oscar hoor dalk gou oor parool-appèl | Maroela Media
Die nasionale vervolgingsgesag (NPA) het Vrydag gesê die voormalige verhoordatum is vir volgende Donderdag, 28 Maart, geskeduleer. Medupe Simasiku, die NPA se woordvoerder, het egter beklemtoom dat die datum nog deur die hof goedgekeur moet word. Daar moet ook nog bepaal word in watter hof die appèl gaan plaasvind.
Pistorius het onlangs sy borgtogvoorwaardes betwis en voer aan dat dit onregverdig en onbillik is. Pistorius se regsspan versoek dat verskeie van die borgtogvoorwaardes verander of geskrap word. Lees meer hier.
Pistorius is op 22 Februarie op R1 miljoen-borgtog vrygelaat nadat hy vir die moord op sy voormalige meisie, die model Reeva Steenkamp, in hegtenis geneem is. Hy beweer hy het haar per ongeluk doodgeskiet nadat hy haar as ‘n inbreker aangesien het. Hy moet weer op 4 Junie in die hof verskyn in verband met die moordsaak. 5 aangekeer ná rooftog by sakeonderneming
Vyf mense is in hegtenis geneem kort ná ’n rooftog Vrydagaand by ’n sakeonderneming in Observatory, Kaapstad.
Hurricanes bo, maar ‘Saders gee die pas aan
Die Crusaders, die Superrugby-kampioen, het ná vyf rondes van die Kiwi’s se Aotearoa-kompetisie ’n gerieflike voorsprong op die puntelys.